
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist oma bilansist. Mahakantav vara on Narva Lasteaia Pingviin kasutuses olev auru-konvektsiooniahi. Vastavalt OÜ Openko poolt 04.06.2018. a koostatud tehnilise ülevaatuse aktile tuvastati auru-konvektsiooniahju tehnilise seisundi määramisel, et seadet on 14 kasutusaasta jooksul korduvalt remonditud. Praegu on rivist väljas puutepaneeli juhtimisplokk, mille remont on väga kulukas. Seadme remont ei ole majanduslikult otstarbekas.
Küsimus oli arutusel Narva Linnavalitsuse linnavarakomisjoni 03.07.2018. a istungil (protokoll nr 8, punkt 2). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.

2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 lõike 2 alusel otsustab vallasasja kõlbamatuks tunnistamist ja mahakandmist, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot, Narva Linnavalitsus.
3. Otsus

3.1 Tunnistada Narva Lasteaia Pingviin kasutuses olev vara kõlbmatuks:

· köögiseadmete komplekti komponent auru-konvektsiooniahi, inventarinumber 155400-031-00, soetamisaeg 20.10.2004. a, bilansiline maksumus 4 380,50 eurot, kulum 100%.
3.2 Kanda korralduse punktis 3.1 nimetatud vara maha.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Korraldus jõustub seadusega sätestatud korras.

